2. division damer Esbjerg BK – Harlev 59-62 |
Harlevs damer var overraskende friske, turen og kampen dagen inden taget i betragtning. Vi begyndte glimrende, med aggressivt spil mod kurven. Rikke Klode og Randi Eyde skabte plads i feltet og vi spurtede ud til en 9-0 føring. Esbjergs klart farligste våben var deres enkeltmandsfastbreaks, som de udnyttede fornemt. Vi holdt dog hovederne kolde og holdt presset. Mod slutningen blev Katja Nielsen fejlet i en treer, scorede de to første, missede det sidste, men tog rebounden og scorede på den! Det overmatchede dommerbord glemte dog at notere den sidste scoring i protokollen :-(
Foran 22-12 så det lyst ud inden 2. periode. Esbjerg var gennem hele kampen en enmandshær, mens alle Harlevs spillere skiftedes til at score. Faktisk havde vi i første halvleg stort held inside, hvilket er en smule uvant, men dejligt at se. Vi øgede føringen til 33-19, inden trætheden begyndte at melde sig, og hjemmeholdet kom tilbage i kampen. Vi var stadig foran 38-34 ved halvleg, men det var tydeligt at der ventede et slagsmål i 2. halvleg.
Begge hold fik justeret deres forsvar efter pausen. Vi spillede langsommere end ønsket, de frie skud blev en smule for korte og layups rullede af ringen. Randi leverede kampens detalje med en scoring, hvor hun tog en rebound og scorede i samme bevægelse, men ellers måtte vi kigge til forsvaret efter højdepunkter. Føringen var nede på blot to point inden sidste periode.
Vi begyndte sidste periode bedst. Tina Jørgensen nåede at lave to vigtige point, inden hun måtte se resten af kampen fra kampen efter en kollision med en Esbjerg-spille. De resterende 5 spillere kæmpede hårdt for at holde hjemmeholdet på afstand, mens Esbjergs Kristina TC (38 point i alt) ene kvinde holdt dem inde i kampen med en række scoringer. Med under to minutter igen leverede Rikke de afgørende aktioner, da hun først scorede til 61-54, og til sidst trak den 5. fejl på Esbjergs med afstand bedste spiller. Vi var foran med 3 point efter Rikkes sidste straffe, og med stjernen ude lykkedes det ikke Esbjerg at få sendt en treer afsted.
Vi fik en god sejr mod en ukendt modstander på udebane. En stærk og velfortjent sejr til pigerne, og en af de lange ture vel overstået.
For Harlev scorede Nanna Jørgensen 15, Randi Eyde 13, Rikke Klode 13, Tina Jørgensen 8, Karina Heide 7, Katja Nielsen 6